b'\n_START_ARTICLE_\nIngermaninkyl\xc3\xa4\n_START_PARAGRAPH_\nIngermaninkyl\xc3\xa4 (ruots. Ingersmansby) on kyl\xc3\xa4 Lapinj\xc3\xa4rven kunnassa Lapinj\xc3\xa4rven l\xc3\xa4nsipuolella. Kyl\xc3\xa4 rajoittuu luoteessa Porlammiin, lounaassa Rutumiin  ja nykyisen Loviisan kaupungin entiseen Liljendalin kuntaan, id\xc3\xa4ss\xc3\xa4 Kirkonkyl\xc3\xa4\xc3\xa4n ja Vasarankyl\xc3\xa4\xc3\xa4n ja kaakossa Pekinkyl\xc3\xa4\xc3\xa4n. Ingermaninkyl\xc3\xa4n entinen nimi on Lapinj\xc3\xa4rvenkyl\xc3\xa4 (ruots. Lapptr\xc3\xa4sk by). My\xc3\xb6hempi Ingermaninkyl\xc3\xa4 nimitys juontunee Oluf Ingermarssonista, joka k\xc3\xa4vi kiistaa kalavesist\xc3\xa4 kappelin kanssa vuonna 1414. Vuoden 2006 lopussa Ingermaninkyl\xc3\xa4ss\xc3\xa4 oli 206 asukasta.\n_START_SECTION_\nYhteydet ja palveluita\n_START_PARAGRAPH_\nIngermaninkyl\xc3\xa4ss\xc3\xa4 on Teboil-liikenneasema lounasravintolalla, Uudenmaan Ely-keskuksen siviilipalveluskeskus entisell\xc3\xa4 Sj\xc3\xb6kullan kartanolla sek\xc3\xa4 Lapinj\xc3\xa4rven motelli valtatie 6:n l\xc3\xa4nsipuolella. Yhdystie 1751:n, Porlammintien-Myrskyl\xc3\xa4ntien varrella, mill\xc3\xa4 my\xc3\xb6s siviilipalveluskeskus on, on muoviputkitehdas ja Nesteen liikenneasema, raskaan liikenteen tankkauspaikka. Alue on Lapinj\xc3\xa4rven rannalla Lapinj\xc3\xa4rven kuntaa, mik\xc3\xa4 on alavaa ja tasaista. Pientalotontteja myyd\xc3\xa4\xc3\xa4n kunnan asukasluvun vahvistamiseksi Lapinj\xc3\xa4rven etel\xc3\xa4rannalta, Ingermaninkyl\xc3\xa4n pohjoisosasta. _NEWLINE_Tietoliikenteeseen liittyv\xc3\xa4t matkapuhelintukiasemat ovat et\xc3\xa4\xc3\xa4ll\xc3\xa4 korkealla paikalla Lapinj\xc3\xa4rve\xc3\xa4. Ingermaninkyl\xc3\xa4ss\xc3\xa4 on yksi OH-luettelossa oleva amat\xc3\xb6\xc3\xb6riradioasema.'